দিল্লি বিমানবন্দরে পরিষেবা স্বাভাবিক, বাড়ানো হল নিরাপত্তা

নয়াদিল্লি: ভারত-পাকিস্তানের যুদ্ধের (India-Pakistan Conflict) আবহে হাই অ্যালার্ট জারি করা হয়েছে দেশে বিমানবন্দর গুলিতে। এই পরিস্থিতিতে শনিবার বিকেল পর্যন্ত দেশের ২৭টি বিমানবন্দর বন্ধ থাকছে। দিল্লি বিমানবন্দরে উড়ান পরিষেবা (Delhi Airport Operation Will Remain Normal) সম্পূর্ণ স্বাভাবিক রয়েছে, বিবৃতি দিয়ে জানিয়েছে কর্তৃপক্ষ। কর্তৃপক্ষ বিবৃতিতে বলেছেন, ‘‘দিল্লি বিমানবন্দরে পরিষেবা স্বাভাবিক রয়েছে। কিছু বিমানের সূচিতে পরিবর্তিত পরিস্থিতির প্রভাব পড়েছে। দেশের বর্তমান পরিস্থিতির কথা বিবেচনা করে বিমানবন্দরের নিরাপত্তা কয়েক গুণ বাড়িয়ে দেওয়া হয়েছে।

ভারত ও পাকিস্তান যে সম্মুখসমরে অবতীর্ণ হয়েছে। পহেলগাম হামলার জবাব দিতে ভারতের অপারেন সিঁদুর। ভারত পাকিস্তান ও পাক অধিকৃত কাশ্মীরের জঙ্গি ঘাঁটিগুলি গুঁড়িয়ে দিয়ে এসেছিল। পাকিস্তান সরাসরি ভারতের নগরজীবনের উপর হামলার চেষ্টা চালাল দু’-দু’বার। যদিও সেই হামলাকে প্রতিহত করেছে ভারত। বৃহস্পতিবার থেকে শুক্রবার সকাল পর্যন্ত হামলা চালিয়েছে। সীমান্তবর্তী এলাকায় গুলি বর্ষণ করেছে। উত্তর কাশ্মীরের বারামুলা জেলার উরিতে সীমান্তের ও পার থেকে ছোড়া গোলার আঘাতে মৃত্যু হয়েছে এক মহিলার।জম্মু ও কাশ্মীরের নিয়ন্ত্রণরেখায় ৫০টি পাক ড্রোনকে গুলি করে নামানো হয়েছে। এই পরিস্থিতিতে দেশের একাধিক বিমান বন্দরে হাই অ্যালার্ট জারি করা হয়েছে। বৃহস্পতিবার ২৭টি বিমানবন্দর বন্ধের কথা ঘোষণা করা হয়। চণ্ডীগড়, শ্রীনগর, অমৃতসর, লুধিয়ানা, ভুন্তর, কিশনগড়, পটিয়ালা, শিমলা, কাংড়া-গগ্গল, ভাতিন্ডা, জৈসলমের, জোধপুর, বিকানের, হলওয়ারা, পঠানকোট, জম্মু, লেহ, মুন্দ্রা, জামনগর, হীরাসর (রাজকোট), পোরবন্দর, কেশোদ, কান্ডলা এবং ভুজ। শনিবার বিকেল পর্যন্ত এই ২৭টি বিমানবন্দর বন্ধ থাকছে।

আরও পড়ুন: পরবর্তী পদক্ষেপ কী হবে? চিফ অফ ডিফেন্স স্টাফের সঙ্গে বৈঠকে রাজনাথ সিং

দিল্লি বিমানবন্দর কর্তৃপক্ষ বিবৃতি দিয়ে জানিয়েছে, দিল্লির বিমানপরিষেবা আপাতত স্বাভাবিক রয়েছে। তবে কিছু বিমানের সূচিতে পরিবর্তিত পরিস্থিতির প্রভাব পড়েছে। দিল্লি বিমানবন্দরে নিরাপত্তা কয়েক গুণ বাড়িয়ে দেওয়া হয়েছে। চলছে বাড়তি ‘চেকিং’। নিরাপত্তারক্ষীদের সঙ্গে সহযোগিতার অনুরোধ করা হয়েছে যাত্রীদের। যাত্রী ছাড়া বিমানবন্দরে আর কাউকে প্রবেশ করতে দেওয়া হবে না বলে জানানো হয়েছে।

অন্য খবর দেখুন